కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లా ఎన్నికలు.. బంపర్ మెజార్టీతో క్రికెటర్ విజయం
బంగ్లాదేశ్ ఎన్నికల్లో ఆ దేశ క్రికెటర్ మష్రాఫే మోర్తజా ఘన విజయం సాధించాడు. బంగ్లా పార్లమెంట్‌కు ఎన్నికైన రెండో క్రికెటర్‌గా మోర్తజా రికార్డ్ క్రియేట్ చేశాడు. మోర్తజా బంగ్లా వన్డే జట్టు కెప్టెన్‌గా వ్యవహరిస్తున్నాడు.
Samayam Telugu | Updated:
Dec 31, 2018, 03:53PM IST
బంగ్లా ఎన్నికలు.. బంపర్ మెజార్టీతో క్రికెటర్ విజయం
హైలైట్స్
బంగ్లాదేశ్ ఎన్నికల్లో ఆ దేశ క్రికెటర్ మష్రాఫే మోర్తజా ఘన విజయం సాధించాడు.
బంగ్లా పార్లమెంట్‌కు ఎన్నికైన రెండో క్రికెటర్‌గా మోర్తజా రికార్డ్ క్రియేట్ చేశాడు.
మోర్తజా ప్రస్తుతం బంగ్లా వన్డే జట్టు కెప్టెన్‌గా వ్యవహరిస్తున్నాడు.
బంగ్లాదేశ్ పార్లమెంట్ ఎన్నికల్లో ఆ దేశ క్రికెట్ జట్టు వన్డే కెప్టెన్ మష్రాఫే మోర్తజా ఘన విజయం సాధించాడు. నరైల్-2 నియోజకవర్గం నుంచి అవామీ లీగ్ పార్టీ తరఫున పోటీ చేసిన మోర్తజాకు 96 శాతం ఓట్లు దక్కాయి. ఈ క్రికెటర్‌కు 274,418 మంది ఓటేయగా.. అతడి ప్రత్యర్థిగా బరిలో దిగిన జతియా ఒయిక్యాకు 8006 ఓట్లు మాత్రమే దక్కాయి. ఈ విజయంతో ఎంపీగా విజయం సాధించిన రెండో బంగ్లా క్రికెటర్‌గా మోర్తజా నిలిచాడు.
గతంలో నైముర్ రహ్మాన్ దుర్జోయ్ అనే క్రికెటర్ బంగ్లా పార్లమెంట్‌కు ఎన్నికయ్యాడు. క్రికెట్ ఆడుతూనే ఎంపీగా ఎన్నికైంది మాత్రం మోర్తజానే కావడం విశేషం.
బంగ్లాదేశ్‌లో ఆదివారం ఎన్నికలు నిర్వహించారు. ఢాకాలో పోలింగ్ ప్రశాంతంగా ముగియగా.. దేశంలోని పలు ప్రాంతాల్లో అల్లర్లు, హింసాత్మక ఘటనలు చోటు చేసుకున్నాయి.
ఇప్పటి దాకా అందిన సమాచారం ప్రకారం బంగ్లా ప్రధాని షేక్ హసీనా నేతృత్వంలోని అవామీ లీగ్ 260 సీట్లలో గెలుపొందింది. ప్రతిపక్ష బంగ్లాదేశ్ నేషనలిస్ట్ పార్టీ నేతృత్వంలోని కూటమి సింగిల్ డిజిట్‌తో సరిపెట్టుకోవాల్సి వచ్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.